Պաշտպանության մեկ այլ նախկին փոխնախարար Անդրանիկ Քոչարյանը Forrights.am-ի հետ զրույցում նկատեց, որ բանակում տրանսպորտային պատահարները բավական շատ են: «Տարեցտարի նման դեպքերից բազմաթիվ կորուստներ ենք ունենում: Պատասխան պետք է տան բոլոր պատասխանատուները: Եկել է պահը, որ լուծվի շատ կարևոր խնդիր. զինվորների տեղափոխումը բարձրակարգ վարորդական հմտություններ ունեցող զինվորականների կողմից: 18 տարեկան երեխուն տալիս են ծանր մեքենան՝ մարդ տեղափոխելու: Պատկերացնո՞ւմ եք՝ երեխային ավտոբուս տան: Տեխնիկական անսարքության պայմաններում ծանր տեխնիկայի ղեկին անփորձ երեխեք են ղեկին նստած»,-ասաց Քոչարյանը: